
Good Clinical Practice
On-line tanfolyam
A helyes klinikai gyakorlat irányelvei ANNO 2026
A PTE ÁOK I. sz. Belgyógyászati Klinika és az Agnus-Med Kft. 2026. október 10-én on-line GCP tanfolyamot szervez a gyógyszerforgalmazó cégek orvosi osztályain dolgozó monitor munkatársak, valamint a gyógyszervizsgálatokban résztvevő orvoskollégák és más szakemberek számára.

A tanfolyam a GCP témával kapcsolatos naprakész ismereteket kínál a hallgatóknak, és sikeres teszt vizsga esetén a résztvevők számára részvételi bizonyítványt állít ki. Törekvésünk az, hogy a résztvevő kollégáknak átadott ismeretekkel folyamatosan biztosítsuk azt, hogy az egyre szigorodó vizsgálati követelményeknek, valamint továbbképzési kötelezettségüknek mindenkor eleget tehessenek.

A magas szinten megfelelés kényszere szorító a megbízó és a vizsgálatokban résztvevő orvosok számára egyaránt.

Az emberen végzett klinikai vizsgálatok tervezésének, kivitelezésének, dokumentációjának és jelentésének meg kell felelnie az aktuális nemzetközi etikai és tudományos elvárásoknak, minőségi követelményeknek.

A fentiekkel kapcsolatos irányelvek az EU, Japán, Amerikai Egyesült Államok, Kanada, Ausztrália, a Skandináv országok valamint a WHO hatályos szabályozása alapján születtek.

Az emberen alkalmazott gyógyszerek bevezetéséhez szükséges összehangolt követelményrendszerrel kapcsolatos naprakész ismereteket igyekszik átadni a most meghirdetett GCP tanfolyam, különös hangsúlyt fektetve a klinikai vizsgálatokkal kapcsolatos hazai szabályozás illetve az aktuális
jogszabályokban rögzített követelményrendszer ismertetésére.

2025. július 25-től a GCP nemzetközi szabályozása módosult.

A tanfolyam anyaga természetesen tartalmazza az új szempontokat és változásokat.  A tanfolyam elvégzése és a sikeres tesztvizsga után a hallgatók számára kiállított „OKLEVÉL”-ben  Good Clinical Practice (GCP ICH E6/R3) tanfolyamként igazoljuk a részvételt.

A tanfolyamot a PTE ÁOK Szak- és Továbbképző Központja  (PTE ÁOK/2026. II./00083) 

számon akkrediálta.
.
A tanfolyam időpontja: 2026. október 10.

A tanfolyam kreditpont értéke orvosok számára: 14 pont
A tanfolyammal kapcsolatos kérdéseire szívesen válaszolunk: 

dr. Udvarhelyi Ágnes

Agnusmed Kft.

1119 Budapest, Bornemissza u. 10. fszt. 3.
Tel, mobil: 06 30 399 8011
e-mail: udvarhelyi.agnes@agnusmed.hu; Honlap: www.agnusmed.hu
Szeretettel várjuk az érdeklődő kollégákat!

